title: 2007/210/ES: Rozhodnutie Rady z  19. marca 2007 o podpísaní a predbežnom vykonávaní Dohody medzi Európskym spoločenstvom a vládou Malajzie o určitých aspektoch leteckých dopravných služieb

text:
               4.4.2007

               SK

               Úradný vestník Európskej únie

               L 94/26

         ROZHODNUTIE RADY
   z 19. marca 2007
   o podpísaní a predbežnom vykonávaní Dohody medzi Európskym spoločenstvom a vládou Malajzie o určitých aspektoch leteckých dopravných služieb
   (2007/210/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v súvislosti s prvou vetou prvého pododseku jej článku 300 ods. 2,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva dojednala s vládou Malajzie dohodu o určitých aspektoch leteckých dopravných služieb v súlade s mechanizmami a smernicami uvedenými v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (3)

               S výhradou možného neskoršieho uzavretia by sa dohoda dojednaná Komisiou mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a vládou Malajzie o určitých aspektoch leteckých dopravných služieb s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Predseda Rady je týmto splnomocnený urobiť oznámenie podľa článku 9 ods. 2 dohody.

      V Bruseli 19. marca 2007

            Za Radu

            predseda

         Horst SEEHOFER

    ---documentbreak---

               4.4.2007

               SK

               Úradný vestník Európskej únie

               L 94/28

         DOHODA
   medzi Európskym spoločenstvom a vládou Malajzie o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA MALAJZIE (ďalej len „Malajzia“)
   na strane druhej
   (ďalej len „strany“),
   UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Malajziou, ktoré sú v rozpore s právom Európskeho spoločenstva, sa s ním musia zosúladiť s cieľom vytvoriť pevný právny základ pre letecké dopravné služby medzi Európskym spoločenstvom a Malajziou a zachovať kontinuitu týchto leteckých dopravných služieb,
   POZNAMENÁVAJÚC, že Európske spoločenstvo má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva leteckí dopravcovia Spoločenstva usadení v členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právom Európskeho spoločenstva,
   POZNAMENÁVAJÚC, že podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchod medzi členskými štátmi Európskeho spoločenstva a ktorých cieľom alebo účelom je zabrániť, obmedziť alebo narušiť hospodársku súťaž,
   UZNÁVAJÚC, že ustanovenia dvojstranných dohôd o leteckých dopravných službách uzatvorených medzi členskými štátmi Európskeho spoločenstva a Malajziou, ktoré i) si vyžadujú alebo uprednostňujú prijatie dohôd medzi podnikmi, prijatie rozhodnutí združeniami podnikov alebo zosúladené postupy, ktoré zabraňujú, narúšajú alebo obmedzujú hospodársku súťaž medzi leteckými dopravcami na príslušných trasách; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) delegujú na leteckých dopravcov alebo iných súkromných prevádzkovateľov zodpovednosť za prijatie opatrení, ktoré zabraňujú, narúšajú alebo obmedzujú hospodársku súťaž medzi leteckými dopravcami na príslušných trasách, môžu narúšať pravidlá hospodárskej súťaže platné pre spoločnosti,
   BERÚC NA VEDOMIE, že Európske spoločenstvo nemá v úmysle zvýšiť v rámci týchto rokovaní celkový objem leteckej dopravy medzi Európskym spoločenstvom a Malajziou ani ovplyvniť rovnováhu medzi leteckými dopravcami Spoločenstva a leteckými dopravcami Malajzie, ani dojednať zmeny a doplnenia ustanovení platných dvojstranných dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy v každej z dohôd uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú zodpovedajúce ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu dotknutým členským štátom, jeho oprávnenia a povolenia udelené Malajziou a pokiaľ ide o zamietnutie, zrušenie, pozastavenie alebo obmedzenie oprávnení alebo povolení tohto leteckého dopravcu.
   2.   Po obdržaní určenia členským štátom Malajzia udelí príslušné oprávnenia a povolenia s minimálnym procedurálnym zdržaním za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva a

               ii)

               členský štát zodpovedný za vydanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu a

               iii)

               letecký dopravca má hlavné miesto podnikania na území členského štátu, ktorý mu udelil platnú licenciu na vykonávanie leteckej dopravy, a

               iv)

               leteckého dopravcu priamo alebo prostredníctvom väčšinového vlastníckeho podielu vlastnia a účinne kontrolujú členské štáty a/alebo štátni príslušníci členských štátov, a/alebo iné štáty uvedené v prílohe III, a/alebo štátni príslušníci týchto iných štátov.

         3.   Malajzia môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva, alebo

               ii)

               členský štát zodpovedný za vydanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu, alebo príslušný letecký orgán nie je zreteľne uvedený v určení leteckého dopravcu, alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov, a/alebo iné štáty uvedené v prílohe III, a/alebo štátni príslušníci týchto iných štátov, alebo

               iv)

               letecký dopravca je podľa dvojstrannej dohody už oprávnený prevádzkovať medzi Malajziou a iným členským štátom a Malajzia môže preukázať, že pri výkone prepravných práv vyplývajúcich z tejto dohody na trase, na ktorej sa nachádza bod v danom inom členskom štáte, by obchádzal obmedzenia týkajúce sa prepravných práv, ktoré ukladá táto iná dohoda; alebo

               v)

               určený letecký dopravca je držiteľom osvedčenia leteckého prevádzkovateľa, ktorý vydal členský štát, a medzi Malajziou a týmto členským štátom neexistuje dvojstranná dohoda o leteckých dopravných službách a daný členský štát zamietol prepravné práva leteckým dopravcom určeným Malajziou.

         Pri výkone svojho práva podľa tohto odseku Malajzia nesmie diskriminovať leteckých dopravcov Spoločenstva na základe ich štátnej príslušnosti.
   Článok 3
   Bezpečnosť
   1.   Ustanovenia odseku 2 tohto článku dopĺňajú zodpovedajúce ustanovenia článkov uvedených v prílohe II písm. c).
   2.   Ak členský štát (prvý členský štát) určil leteckého dopravcu, ktorého regulačnú kontrolu vykonáva a udržiava druhý členský štát, uplatňujú sa práva Malajzie podľa bezpečnostných ustanovení dohody medzi prvým členským štátom, ktorý určil leteckého dopravcu, a Malajziou rovnako aj vo vzťahu k bezpečnostným normám, ktoré tento druhý členský štát prijal, vykonáva alebo udržiava, ako aj vo vzťahu k prevádzkovému oprávneniu tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia odseku 2 tohto článku dopĺňajú zodpovedajúce ustanovenia článkov uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú s týmto ustanovením v rozpore, žiadne ustanovenie dohôd uvedených v prílohe II písm. d) nebráni členskému štátu bez diskriminácie uvaliť dane, clá alebo iné poplatky na letecké pohonné hmoty dodávané na jeho územie na účely používania v lietadle určeného leteckého dopravcu Malajzie, ktorý poskytuje služby medzi bodom na území členského štátu a iným bodom na území tohto členského štátu alebo na území iného členského štátu.
   Článok 5
   Tarify za prepravu v rámci Európskeho spoločenstva
   1.   Ustanovenia odseku 2 tohto článku dopĺňajú zodpovedajúce ustanovenia článkov uvedených v prílohe II písm. e).
   2.   Tarify, ktoré v súvislosti s prepravou v rámci Európskeho spoločenstva stanovil letecký dopravca alebo leteckí dopravcovia určení Malajziou podľa dohody uvedenej v prílohe I, ktorá obsahuje ustanovenie uvedené v prílohe II písm. e), podliehajú právu Európskeho spoločenstva.
   Článok 6
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenia, ktoré sú s týmto ustanovením v rozpore, žiadne ustanovenie dohôd uvedených v prílohe I i) nebude uprednostňovať prijatie dohôd medzi podnikmi, prijatie rozhodnutí združeniami podnikov alebo zosúladené postupy, ktoré zabraňujú hospodárskej súťaži, narúšajú ju alebo ju obmedzujú; ii) neposilní účinky žiadnej takejto dohody, rozhodnutia alebo zosúladeného postupu; ani iii) nedeleguje na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.
   2.   Ustanovenia obsiahnuté v dohodách uvedených v prílohe I, ktoré nie sú zlučiteľné s odsekom 1 tohto článku, sa nepoužijú.
   Článok 7
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 8
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 9
   Nadobudnutie platnosti a predbežné vykonávanie
   1.   Táto dohoda nadobúda platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené.
   2.   Bez ohľadu na ustanovenia odseku 1 sa strany dohodli na predbežnom vykonávaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.
   3.   Dohody a iné dojednania medzi členskými štátmi a Malajziou, ktoré k dátumu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa uplatňuje na všetky takéto dohody a dojednania potom, ako nadobudnú platnosť alebo sa začnú predbežne vykonávať.
   Článok 10
   Ukončenie platnosti
   1.   V prípade ukončenia platnosti niektorej dohody uvedenej v prílohe I sa zároveň ukončí platnosť všetkých ustanovení tejto dohody, ktoré sa vzťahujú na danú dohodu uvedenú v prílohe I.
   2.   V prípade ukončenia platnosti všetkých dohôd uvedených v prílohe I sa zároveň ukončí platnosť tejto dohody.

      NA DÔKAZ TOHO podpísali riadne splnomocnení zástupcovia túto dohodu.
      V Bruseli dvadsiateho druhého marca dvetisícsedem v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a malajzijskom (bahasa melayu) jazyku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   PRÍLOHA I
   Zoznam dohôd uvedených v článku 1 tejto dohody

               a)

               Dohody medzi Malajziou a členskými štátmi Európskeho spoločenstva o leteckých dopravných službách, ktoré boli uzavreté, podpísané a/alebo sa predbežne vykonávajú ku dňu podpisu tejto dohody:

                           —

                           Dohoda medzi rakúskou spolkovou vládou a vládou Malajzie o leteckých dopravných službách medzi ich príslušnými územiami a za ich hranicami podpísaná 22. novembra 1976 v Kuala Lumpur, ďalej v prílohe II len ako „dohoda medzi Malajziou a Rakúskom“;
                           pozmenená memorandom o porozumení podpísaným 23. augusta 1990 vo Viedni;
                           naposledy pozmenená verbálnou nótou podpísanou 14. septembra 1994 v Kuala Lumpur,

                           —

                           Dohoda medzi vládou Belgického kráľovstva a vládou Malajzie o leteckých dopravných službách medzi ich príslušnými územiami a za ich hranicami podpísaná 26. februára 1974 v Kuala Lumpur, ďalej v prílohe II len ako „dohoda medzi Malajziou a Belgickom“;
                           pozmenená schválenou zápisnicou podpísanou 25. júla 1978 v Bruseli;
                           naposledy pozmenená schválenou zápisnicou podpísanou 14. októbra 1993 v Kuala Lumpur,

                           —

                           Dohoda medzi vládou Československej socialistickej republiky a vládou Malajzie o leteckých dopravných službách medzi ich príslušnými územiami a za ich hranicami podpísaná 2. mája 1973 v Prahe, ďalej v prílohe II len ako „dohoda medzi Malajziou a Českou republikou“;
                           je potrebné ju interpretovať spolu s memorandom o porozumení podpísaným 2. mája 1973 v Prahe,

                           —

                           Dohoda medzi vládou Dánskeho kráľovstva a vládou Malajzie o leteckých dopravných službách medzi ich príslušnými územiami a za ich hranicami podpísaná 19. októbra 1967 v Kuala Lumpur, ďalej v prílohe II len ako „dohoda medzi Malajziou a Dánskom“,

                           —

                           Návrh dohody medzi vládou Dánskeho kráľovstva a vládou Malajzie o leteckých dopravných službách parafovaný v roku 1997 a 2002, ďalej v prílohe II len ako „návrh dohody medzi Malajziou a Dánskom“,

                           —

                           Dohoda medzi vládou Fínskej republiky a vládou Malajzie o leteckých dopravných službách medzi ich príslušnými územiami a za ich hranicami podpísaná 6. novembra 1997 v Kuala Lumpur, ďalej v prílohe II len ako „dohoda medzi Malajziou a Fínskom“;
                           je potrebné ju interpretovať spolu s memorandom o porozumení podpísaným 15. septembra 1997 v Kuala Lumpur,

                           —

                           Dohoda medzi vládou Francúzskej republiky a vládou Malajzie o leteckej doprave podpísaná 22. mája 1967 v Kuala Lumpur, ďalej v prílohe II len ako „dohoda medzi Malajziou a Francúzskom“,

                           —

                           Dohoda medzi Spolkovou republikou Nemecko a Malajziou o leteckých dopravných službách medzi ich príslušnými územiami a za ich hranicami podpísaná 23. júla 1968 v Kuala Lumpur, ďalej v prílohe II len ako „dohoda medzi Malajziou a Nemeckom“,

                           —

                           Dohoda medzi vládou Maďarskej republiky a vládou Malajzie o leteckých dopravných službách medzi ich príslušnými územiami a za ich hranicami podpísaná 19. februára 1993 v Kuala Lumpur, ďalej v prílohe II len ako „dohoda medzi Malajziou a Maďarskom“,

                           —

                           Dohoda medzi vládou Írska a vládou Malajzie o leteckej doprave podpísaná 17. februára 1992 v Shannone, ďalej v prílohe II len ako „dohoda medzi Malajziou a Írskom“,

                           —

                           Dohoda medzi vládou Malajzie a vládou Talianskej republiky týkajúca sa leteckých dopravných služieb podpísaná 23. marca 1995 v Kuala Lumpur, ďalej v prílohe II len ako „dohoda medzi Malajziou a Talianskom“;
                           je potrebné ju interpretovať spolu s dôverným memorandom o porozumení podpísaným 30. novembra 1994 v Ríme;
                           pozmenená dôverným memorandom o porozumení podpísaným 18. júla 1997 v Kuala Lumpur;
                           pozmenená schváleným záznamom o rokovaniach medzi Malajziou a Talianskom podpísaným 18. mája 2005 v Ríme;
                           naposledy pozmenená memorandom o porozumení podpísaným 18. júla 2006 v Londýne,

                           —

                           Dohoda medzi vládou Malajzie a vládou Luxemburského veľkovojvodstva o leteckých dopravných službách parafovaná 19. júla 2002 ako dodatok II k dôvernému memorandu o porozumení podpísanému 19. júla 2002; ďalej v prílohe II len ako „dohoda medzi Malajziou a Luxemburskom“,

                           —

                           Dohoda medzi vládou Malty a vládou Malajzie o leteckých dopravných službách medzi ich príslušnými územiami a za ich hranicami podpísaná 12. októbra 1993 v Malajzii, ďalej v prílohe II len ako „dohoda medzi Malajziou a Maltou“;
                           je potrebné ju interpretovať spolu s memorandom o porozumení podpísaným 28. februára 1984 vo Vallette,

                           —

                           Dohoda medzi vládou Holandského kráľovstva a vládou Malajzie o leteckých dopravných službách medzi ich príslušnými územiami a za ich hranicami podpísaná 15. decembra 1966 v Kuala Lumpur, ďalej v prílohe II len ako „dohoda medzi Malajziou a Holandskom“;
                           pozmenená výmenou nót z 25. marca 1988;
                           pozmenená dôverným memorandom z 23. októbra 1991;
                           pozmenená výmenou nót podpísanou 10. mája 1993 v Kuala Lumpur;
                           naposledy pozmenená dôverným memorandom o porozumení pripojeným ako dodatok A k schválenej zápisnici podpísanej 19. septembra 1995 v Kuala Lumpur;
                           naposledy zmenená a doplnená výmenou nót podpísanou 23. mája 1996 v Kuala Lumpur,

                           —

                           Dohoda medzi vládou Poľskej ľudovej republiky a vládou Malajzie týkajúca sa civilnej leteckej dopravy podpísaná 24. marca 1975 v Kuala Lumpur, ďalej v prílohe II len ako „dohoda medzi Malajziou a Poľskom“;
                           je potrebné ju interpretovať spolu s protokolom k dohode o civilnej leteckej doprave medzi vládou Poľskej ľudovej republiky a vládou Malajzie podpísaným 5. júla 1974 v Kuala Lumpur,

                           —

                           Dohoda medzi vládou Malajzie a vládou Portugalskej republiky o leteckých dopravných službách medzi ich príslušnými územiami a za ich hranicami parafovaná a pripojená ako dodatok II k memorandu o porozumení podpísanému 19. mája 1998 v Kuala Lumpur, ďalej v prílohe II len ako „dohoda medzi Malajziou a Portugalskom“,

                           —

                           Dohoda medzi vládou Rumunskej socialistickej republiky a vládou Malajzie o civilnej leteckej doprave podpísaná 26. novembra 1982 v Kuala Lumpur, ďalej v prílohe II len ako „dohoda medzi Malajziou a Rumunskom“,

                           —

                           Dohoda medzi vládou Slovinskej republiky a vládou Malajzie o leteckých dopravných službách medzi ich príslušnými územiami a za ich hranicami podpísaná 28. októbra 1997 v Ľubľane, ďalej v prílohe II len ako „dohoda medzi Malajziou a Slovinskom“,

                           —

                           Dohoda medzi vládou Španielska a vládou Malajzie o leteckej doprave podpísaná 23. marca 1993 v Kuala Lumpur, ďalej v prílohe II len ako „dohoda medzi Malajziou a Španielskom“,

                           —

                           Dohoda medzi vládou Švédskeho kráľovstva a vládou Malajzie o leteckých dopravných službách medzi ich príslušnými územiami a za ich hranicami podpísaná 19. októbra 1967 v Kuala Lumpur, ďalej v prílohe II len ako „dohoda medzi Malajziou a Švédskom“,

                           —

                           návrh Dohody medzi vládou Švédskeho kráľovstva a vládou Malajzie o leteckých dopravných službách parafovaná v roku 1997 a v roku 2002, ďalej v prílohe II len ako „návrh dohody medzi Malajziou a Švédskom“,

                           —

                           Dohoda medzi vládou Spojeného kráľovstva Veľkej Británie a Severného Írska a vládou Malajzie o leteckých dopravných službách medzi ich príslušnými územiami a za ich hranicami podpísaná v Londýne 24. mája 1973, ďalej v prílohe II len ako „dohoda medzi Malajziou a Spojeným kráľovstvom“;
                           pozmenená výmenou nót podpísanou 14. septembra 1993 v Kuala Lumpur;
                           naposledy pozmenená memorandom o porozumení podpísaným 18. januára 2006 v Londýne.

               b)

               Dohody o leteckých dopravných službách a iné dojednania parafované alebo podpísané medzi Malajziou a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú:

                           —

                           Dohoda medzi Bulharskou ľudovou republikou a vládou Malajzie o leteckých dopravných službách medzi ich príslušnými územiami a za ich hranicami parafovaná 23. februára 1984 v Sofii, ďalej v prílohe II len ako „dohoda medzi Malajziou a Bulharskom“;
                           je potrebné ju interpretovať spolu s dôverným memorandom o porozumení podpísaným 2. októbra 1991 v Kuala Lumpur,

                           —

                           návrh memoranda o porozumení pripojeného ako dodatok 1 k schválenému záznamu podpísanému 15. decembra 2004 v Kuala Lumpur, ktorým sa pozmeňuje dohoda medzi Malajziou a Spojeným kráľovstvom.

         PRÍLOHA II
   Zoznam článkov dohôd uvedených v prílohe I, na ktoré odkazujú články 2 až 6 tejto dohody

               a)

               Určenie členským štátom:

                           —

                           článok 3 ods. 1 až 3 dohody medzi Malajziou a Rakúskom,

                           —

                           článok 2 dohody medzi Malajziou a Belgickom,

                           —

                           článok 3 ods. 1 až 3 dohody medzi Malajziou a Bulharskom,

                           —

                           článok 3 ods. 1 až 3 dohody medzi Malajziou a Českou republikou,

                           —

                           článok II dohody medzi Malajziou a Dánskom,

                           —

                           článok 3 návrhu dohody medzi Malajziou a Dánskom,

                           —

                           článok 3 ods. 1 až 3 dohody medzi Malajziou a Francúzskom,

                           —

                           článok 3 ods. 1 až 3 dohody medzi Malajziou a Nemeckom,

                           —

                           článok 3 dohody medzi Malajziou a Fínskom,

                           —

                           článok 3 ods. 1 až 3 dohody medzi Malajziou a Maďarskom,

                           —

                           článok 3 ods. 1 a 2 dohody medzi Malajziou a Írskom,

                           —

                           článok 4 dohody medzi Malajziou a Talianskom,

                           —

                           článok 3 dohody medzi Malajziou a Maltou,

                           —

                           článok 3 ods. 1 až 3 dohody medzi Malajziou a Holandskom,

                           —

                           článok 3 dohody medzi Malajziou a Poľskom,

                           —

                           článok 3 ods. 1 až 3 dohody medzi Malajziou a Portugalskom,

                           —

                           článok 3 ods. 1 až 3 dohody medzi Malajziou a Rumunskom,

                           —

                           článok 3 ods. 1 až 3 dohody medzi Malajziou a Slovinskom,

                           —

                           článok 3 dohody medzi Malajziou a Španielskom,

                           —

                           článok II dohody medzi Malajziou a Švédskom,

                           —

                           článok 3 návrhu dohody medzi Malajziou a Švédskom,

                           —

                           článok 3 ods. 1 až 3 dohody medzi Malajziou a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 3 ods. 4 až 7 dohody medzi Malajziou a Rakúskom,

                           —

                           článok 3 dohody medzi Malajziou a Belgickom,

                           —

                           článok 3 ods. 4 až 6 dohody medzi Malajziou a Bulharskom,

                           —

                           článok 3 ods. 4 až 6 dohody medzi Malajziou a Českou republikou,

                           —

                           článok III dohody medzi Malajziou a Dánskom,

                           —

                           článok 4 návrhu dohody medzi Malajziou a Dánskom,

                           —

                           článok 4 dohody medzi Malajziou a Fínskom,

                           —

                           článok 3 ods. 4 až 6 dohody medzi Malajziou a Francúzskom,

                           —

                           článok 3 ods. 4 až 6 dohody medzi Malajziou a Nemeckom,

                           —

                           článok 3 ods. 4 až 6 dohody medzi Malajziou a Maďarskom,

                           —

                           článok 3 ods. 3 až 6 dohody medzi Malajziou a Írskom,

                           —

                           článok 5 dohody medzi Malajziou a Talianskom,

                           —

                           článok 4 dohody medzi Malajziou a Maltou,

                           —

                           článok 3 ods. 4 až 6 dohody medzi Malajziou a Holandskom,

                           —

                           článok 4 dohody medzi Malajziou a Poľskom,

                           —

                           článok 3 ods. 4 až 6 dohody medzi Malajziou a Portugalskom,

                           —

                           článok 3 ods. 4 až 6 dohody medzi Malajziou a Rumunskom,

                           —

                           článok 3 ods. 4 až 6 dohody medzi Malajziou a Slovinskom,

                           —

                           článok 4 dohody medzi Malajziou a Španielskom,

                           —

                           článok III dohody medzi Malajziou a Švédskom,

                           —

                           článok 4 návrhu dohody medzi Malajziou a Švédskom,

                           —

                           článok 3 ods. 4 až 6 dohody medzi Malajziou a Spojeným kráľovstvom.

               c)

               Bezpečnosť:

                           —

                           článok 7 dohody medzi Malajziou a Belgickom,

                           —

                           článok 15 návrhu dohody medzi Malajziou a Dánskom,

                           —

                           článok 9 dohody medzi Malajziou a Maďarskom,

                           —

                           článok 10 dohody medzi Malajziou a Talianskom,

                           —

                           článok 6 dohody medzi Malajziou a Luxemburskom,

                           —

                           článok 11 dohody medzi Malajziou a Portugalskom,

                           —

                           článok 7 dohody medzi Malajziou a Rumunskom,

                           —

                           článok 11 dohody medzi Malajziou a Španielskom,

                           —

                           článok 15 návrhu dohody medzi Malajziou a Švédskom,

                           —

                           článok 9A dohody medzi Malajziou a Spojeným kráľovstvom.

               d)

               Zdaňovanie leteckých pohonných hmôt:

                           —

                           článok 4 dohody medzi Malajziou a Rakúskom,

                           —

                           článok 4 dohody medzi Malajziou a Belgickom,

                           —

                           článok 4 dohody medzi Malajziou a Bulharskom,

                           —

                           článok 4 dohody medzi Malajziou a Českou republikou,

                           —

                           článok IV dohody medzi Malajziou a Dánskom,

                           —

                           článok 6 návrhu dohody medzi Malajziou a Dánskom,

                           —

                           článok 5 dohody medzi Malajziou a Fínskom,

                           —

                           článok 4 dohody medzi Malajziou a Francúzskom,

                           —

                           článok 4 dohody medzi Malajziou a Nemeckom,

                           —

                           článok 4 dohody medzi Malajziou a Maďarskom,

                           —

                           článok 11 dohody medzi Malajziou a Írskom,

                           —

                           článok 6 dohody medzi Malajziou a Talianskom,

                           —

                           článok 9 dohody medzi Malajziou a Luxemburskom,

                           —

                           článok 5 dohody medzi Malajziou a Maltou,

                           —

                           článok 4 dohody medzi Malajziou a Holandskom,

                           —

                           článok 6 dohody medzi Malajziou a Poľskom,

                           —

                           článok 4 dohody medzi Malajziou a Portugalskom,

                           —

                           článok 4 dohody medzi Malajziou a Rumunskom,

                           —

                           článok 4 dohody medzi Malajziou a Slovinskom,

                           —

                           článok 5 dohody medzi Malajziou a Španielskom,

                           —

                           článok IV dohody medzi Malajziou a Švédskom,

                           —

                           článok 6 návrhu dohody medzi Malajziou a Švédskom,

                           —

                           článok 4 dohody medzi Malajziou a Spojeným kráľovstvom.

               e)

               Tarify za prepravu v rámci Európskeho spoločenstva:

                           —

                           článok 7 dohody medzi Malajziou a Rakúskom,

                           —

                           článok 10 dohody medzi Malajziou a Belgickom,

                           —

                           článok 8 dohody medzi Malajziou a Bulharskom,

                           —

                           článok 7 dohody medzi Malajziou a Českou republikou,

                           —

                           článok VII dohody medzi Malajziou a Dánskom,

                           —

                           článok 11 návrhu dohody medzi Malajziou a Dánskom,

                           —

                           článok 10 dohody medzi Malajziou a Fínskom,

                           —

                           článok 7 dohody medzi Malajziou a Francúzskom,

                           —

                           článok 7 dohody medzi Malajziou a Nemeckom,

                           —

                           článok 7 dohody medzi Malajziou a Španielskom,

                           —

                           článok 8 dohody medzi Malajziou a Maďarskom,

                           —

                           článok 6 dohody medzi Malajziou a Írskom,

                           —

                           článok 8 dohody medzi Malajziou a Talianskom,

                           —

                           článok 11 dohody medzi Malajziou a Luxemburskom,

                           —

                           článok 10 dohody medzi Malajziou a Maltou,

                           —

                           článok 7 dohody medzi Malajziou a Holandskom,

                           —

                           článok 10 dohody medzi Malajziou a Poľskom,

                           —

                           článok 9 dohody medzi Malajziou a Portugalskom,

                           —

                           článok 9 dohody medzi Malajziou a Rumunskom,

                           —

                           článok 8 dohody medzi Malajziou a Slovinskom,

                           —

                           článok VII dohody medzi Malajziou a Švédskom,

                           —

                           článok 11 návrhu dohody medzi Malajziou a Švédskom,

                           —

                           článok 7 dohody medzi Malajziou a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady z 27. septembra 2001, ktorým sa Komisia oprávňuje na uzatvorenie dvoch dohôd o spolupráci medzi Európskym spoločenstvom pre atómovú energiu a vládou Ruskej federácie v oblasti jadrovej bezpečnosti a riadenej jadrovej fúzie

text:
Dôležité právne oznámenie

|

32001D0761

Úradný vestník L 287 , 31/10/2001 S. 0021 - 0022

		Rozhodnutie Radyz 27. septembra 2001,ktorým sa Komisia oprávňuje na uzatvorenie dvoch dohôd o spolupráci medzi Európskym spoločenstvom pre atómovú energiu a vládou Ruskej federácie v oblasti jadrovej bezpečnosti a riadenej jadrovej fúzie(2001/761/Euratom)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na jej článok 101 ods. 2,so zreteľom na dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej [1], ktorá nadobudla platnosť 1. decembra 1997 a ktorej cieľom je ustanoviť úzku spoluprácu v jadrovom sektore, okrem iného vykonávaním dvoch dohôd o jadrovej bezpečnosti a o termonukleárnej fúzii,so zreteľom na návrh Komisie,keďže:(1) V súlade so smernicami, ktoré Rada prijala vo svojom rozhodnutí zo 17. januára 1991, Komisia dojednala dve dohody o jadrovej bezpečnosti a o riadenej jadrovej fúzii medzi Európskym spoločenstvom pre atómovú energiu a Ruskou federáciou.(2) Komisia by mala byť oprávnená na uzatvorenie dohôd.(3) Rada na návrh Komisie schválila dohody 22. decembra 1994. V dôsledku následného vývoja je však potrebné ich preskúmanie a aktualizácia. Rozhodnutie Komisie z 22. decembra 1994 by sa preto malo zrušiť.(4) Rada prijala rozhodnutie 1999/94/Euratom z 22. decembra 1998 o piatom rámcovom programe Európskeho spoločenstva pre atómovú energiu (Euratom) pre výskumnú a vzdelávaciu činnosť (1998 až 2002) [2], ktorého súčasťou je zásadné opatrenie o riadenej termonukleárnej fúzii.(5) Rada vo svojom rozhodnutí 1999/175/Euratom z 25. januára 1999 prijala program výskumu a vzdelávania (Euratom) v oblasti jadrovej energie na obdobie rokov 1998 až 2002 [3].ROZHODLA TAKTO:Článok 1Komisia sa týmto oprávňuje na uzatvorenie týchto dvoch dohôd s Ruskou federáciou: dohody o spolupráci medzi Európskym spoločenstvom pre atómovú energiu a vládou Ruskej federácie v oblasti jadrovej bezpečnosti a dohody o spolupráci medzi Európskym spoločenstvom pre atómovú energiu a vládou Ruskej federácie v oblasti riadenej jadrovej fúzie.Text týchto dvoch dohôd je pripojený k tomuto rozhodnutiu [4].Článok 2Rozhodnutie Rady z 22. decembra 1994 sa zrušuje a nahrádza týmto rozhodnutím.V Bruseli 27. septembra 2001Za KomisiuR. Landuytpredseda[1] Ú. v. ES L 327, 28.11.1997, s. 3.[2] Ú. v. ES L 26, 1.2.1999, s. 34.[3] Ú. v. ES L 64, 12.3.1999, s. 142.[4] Ú. v. ES L 287, 31.10.2001, s. 23.--------------------------------------------------


title: 2007/241/ES: Rozhodnutie Rady z  27. marca 2007 o uzavretí Dohody o vedecko-technickej spolupráci medzi Európskym spoločenstvom a vládou Kórejskej republiky

text:
               24.4.2007

               SK

               Úradný vestník Európskej únie

               L 106/43

         ROZHODNUTIE RADY
   z 27. marca 2007
   o uzavretí Dohody o vedecko-technickej spolupráci medzi Európskym spoločenstvom a vládou Kórejskej republiky
   (2007/241/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 170 v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dohoda o vedecko-technickej spolupráci medzi Európskym spoločenstvom a vládou Kórejskej republiky bola podpísaná v mene Spoločenstva 22. novembra 2006 s výhradou jej možného uzavretia k neskoršiemu dátumu v súlade s rozhodnutím Rady o podpise Dohody o vedecko-technickej spolupráci medzi Európskym spoločenstvom a vládou Kórejskej republiky (2).

               (2)

               Dohoda by sa mala schváliť,

         ROZHODLA TAKTO:
   Článok 1
   Dohoda o vedecko-technickej spolupráci medzi Európskym spoločenstvom a vládou Kórejskej republiky sa týmto schvaľuje v mene Spoločenstva.
   Text dohody je pripojený k tomuto rozhodnutiu (3).
   Článok 2
   Predseda Rady, konajúc v mene Spoločenstva, predloží oznámenie stanovené v článku 12 ods. 1 dohody (4).

      V Bruseli 27. marca 2007

            Za Radu

            predseda

         P. STEINBRÜCK

      (1)  Stanovisko z 1. februára 2007 (zatiaľ neuverejnené v úradnom vestníku).

      (2)  Pozri stranu 44 tohto úradného vestníka.

      (3)  Pozri stranu 44 tohto úradného vestníka.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               24.4.2007

               SK

               Úradný vestník Európskej únie

               L 106/44

         DOHODA
   o vedecko-technickej spolupráci medzi Európskym spoločenstvom a vládou Kórejskej republiky
   EURÓPSKE SPOLOČENSTVO,
   ďalej len „Spoločenstvo“, a
   VLÁDA KÓREJSKEJ REPUBLIKY,
   ďalej len „Kórea“,
   spolu ďalej len „zmluvné strany“,
   BERÚC DO ÚVAHY skutočnosť, že Spoločenstvo a Kórea sa zaoberajú výskumom, technickým rozvojom a demonštračnými činnosťami v mnohých oblastiach spoločného záujmu, a zohľadňujúc rýchly rast vedeckých poznatkov a ich pozitívny prínos pre podporu bilaterálnej a medzinárodnej spolupráce,
   SO ŽELANÍM rozšíriť okruh spolupráce v oblasti vedy a techniky v mnohých oblastiach spoločného záujmu prostredníctvom vytvorenia produktívneho partnerstva, ktoré bude slúžiť mierovým účelom a prinášať obojstranný prospech,
   BERÚC NA VEDOMIE, že takáto spolupráca a uplatňovanie jej výsledkov prispeje k hospodárskemu a spoločenskému rozvoju oboch zmluvných strán, a
   SO ŽELANÍM zriadiť formálny rámec na realizáciu celkových činností v rámci spolupráce, ktorým sa posilní spolupráca v oblasti „veda a technika“ medzi zmluvnými stranami,
   SA DOHODLI TAKTO:
   Článok 1
   Účel a zásady
   1.   Zmluvné strany v súlade s touto dohodou a právnymi predpismi a normami oboch zmluvných strán v rámci tejto dohody podporujú, rozvíjajú a uľahčujú činnosti vedecko-technickej spolupráce v oblastiach spoločného záujmu, ktoré slúžia na mierové účely.
   2.   Činnosti spolupráce v rámci tejto dohody sa realizujú na základe týchto zásad:

               a)

               obojstranné a rovnocenné príspevky a výhody;

               b)

               možnosti vzájomného prístupu k programom rozvoja výskumu a techniky, projektom a zariadeniam každej zmluvnej strany pre hosťujúcich výskumných pracovníkov druhej strany;

               c)

               včasná výmena informácií, ktoré môžu ovplyvniť činnosti spolupráce;

               d)

               podpora spoločnosti založenej na vedomostiach s cieľom hospodárskeho a spoločenského rozvoja zmluvných strán a

               e)

               ochrana práv duševného vlastníctva v súlade s prílohou II k tejto dohode.

         Článok 2
   Vymedzenie pojmov
   Na účely tejto dohody:

               1.

               „priame činnosti spolupráce“ sú činnosti spolupráce medzi zmluvnými stranami;

               2.

               „nepriame činnosti spolupráce“ sú činnosti medzi právnymi subjektmi so sídlom v Kórei a Spoločenstve na jednej strane prostredníctvom účasti kórejských právnych subjektov na rámcovom programe Spoločenstva v zmysle článku 166 Zmluvy o založení Európskeho spoločenstva (ďalej len „rámcový program“) a na druhej strane prostredníctvom účasti právnych subjektov so sídlom v Spoločenstve na kórejských výskumných programoch a projektoch v oblasti vedy a techniky podobných tým, na ktoré sa vzťahuje rámcový program;

               3.

               „činnosti spolupráce“ sú priame aj nepriame činnosti spolupráce;

               4.

               „právny subjekt“ je fyzická alebo právnická osoba založená podľa vnútroštátneho práva platného v mieste svojho usadenia alebo podľa práva Spoločenstva, ktorá má právnu subjektivitu a je oprávnená vo vlastnom mene nadobúdať práva a brať na seba povinnosti.

         Článok 3
   Činnosti spolupráce
   1.   Priamymi činnosťami spolupráce v rámci tejto dohody môžu byť:

               a)

               rozličné druhy stretnutí, vrátane stretnutí odborníkov, s cieľom diskusie a výmeny informácií o vedeckých a technických témach všeobecnej alebo špecializovanej povahy a určovania projektov a programov výskumu a rozvoja, ktoré možno realizovať na základe spolupráce;

               b)

               výmena informácií o činnostiach, politikách, postupoch, právnych predpisoch a normách pre výskum a rozvoj;

               c)

               návštevy a výmenné pobyty vedeckých pracovníkov, technického personálu a iných odborníkov na všeobecné a špecializované témy;

               d)

               realizácia projektov a programov spolupráce, o ktorých môže rozhodnúť spoločný výbor uvedený v článku 6 v súlade s príslušnými právnymi predpismi a normami zmluvných strán, a

               e)

               iné druhy činností v oblasti vedy a techniky, o ktorých môže rozhodnúť spoločný výbor uvedený v článku 6 v súlade s príslušnými právnymi predpismi a normami zmluvných strán.

         2.   Na účely rozvíjania nepriamych činností spolupráce sa môže v zmysle príloh k tejto dohode ktorýkoľvek právny subjekt so sídlom v Kórei alebo Spoločenstve zúčastňovať na výskumných programoch alebo projektoch realizovaných druhou zmluvnou stranou, pri ktorých je možná účasť vlastných právnych subjektov, v súlade s príslušnými právnymi predpismi a normami zmluvných strán.
   Článok 4
   Postupy vykonávania
   1.   Zmluvné strany sa môžu dohodnúť na vykonávaní opatrení, ktorými sa určia podrobnosti a postupy činností spolupráce v rámci tejto dohody.
   2.   Každá zmluvná strana môže poveriť konkrétne inštitúcie zmluvných strán realizáciou činností spolupráce v oblasti vedy a techniky buď na priamu realizáciu, alebo podporu činností spolupráce v oblasti vedy a techniky medzi zmluvnými stranami.
   3.   Činnosti spolupráce v oblasti vedy a techniky, ktoré nevyplývajú z osobitných dohôd a ktoré zmluvné strany podporili, rozvinuli a uľahčili a ktoré sa začali a nedokončili do nadobudnutia platnosti tejto dohody, sa odo dňa nadobudnutia platnosti začleňujú do rámca tejto dohody.
   Článok 5
   Posilnenie spolupráce
   1.   Každá zmluvná strana vynakladá intenzívne úsilie, aby vyhovela právnym subjektom, ktoré v rámci tejto dohody realizujú činnosti spolupráce, a všetkým možným zariadeniam s cieľom uľahčovať prácu a návštevy výskumných pracovníkov, ktorí sa na činnostiach spolupráce podieľajú, ako aj uľahčiť vstup materiálov, údajov a vybavenia, ktoré sa majú pri realizácii činností spolupráce použiť, na svoje územie a výstup z neho.
   2.   Zmluvné strany môžu povoliť účasť výskumných pracovníkov a organizácií zo všetkých odvetví výskumu vrátane súkromného sektora na činnostiach spolupráce za predpokladu, že ich účasť je vhodná a slúži na mierové účely.
   Článok 6
   Spoločný výbor
   1.   Činnosti spolupráce v rámci tejto dohody koordinuje a uľahčuje v mene Kórey ministerstvo zodpovedné za vedu a techniku a v mene Spoločenstva útvary Komisie Európskych spoločenstiev (Generálne riaditeľstvo pre vedu, výskum a rozvoj), pričom ministerstvo a útvary pôsobia ako výkonné orgány.
   2.   Výkonné orgány s cieľom zabezpečiť efektívne vykonávanie tejto dohody zriadia spoločný výbor pre spoluprácu v oblasti vedy a techniky (ďalej len „spoločný výbor“). Spoločný výbor tvoria oficiálni predstavitelia každej zmluvnej strany a spoločne mu predsedajú predstavitelia oboch zmluvných strán. Spoločný výbor na základe vzájomnej dohody prijme svoj vlastný rokovací poriadok.
   3.   Úlohou spoločného výboru je:

               1.

               zabezpečovať výmenu názorov a informácií o záležitostiach politiky vedy a techniky;

               2.

               zhodnocovať činnosti spolupráce a dosiahnuté výsledky v rámci tejto dohody a viesť o nich diskusiu;

               3.

               predostierať zmluvným stranám odporúčania na vykonávanie tejto dohody, ktoré môžu zahŕňať určovanie a navrhovanie činností spolupráce v rámci tejto dohody a podporu ich realizácie;

               4.

               predložiť zmluvným stranám správu o stave, výsledkoch a účinnosti činností spolupráce v rámci tejto dohody. Táto správa sa predloží spoločnému výboru EÚ a Kórey vytvorenému v rámci Rámcovej dohody o obchode a spolupráci.

         4.   Rozhodnutia Spoločného výboru sa prijímajú na základe vzájomnej dohody.
   5.   Náklady spojené s účasťou na zasadnutiach spoločného výboru, ako napr. cestovné náklady a náklady na ubytovanie, znášajú príslušné zmluvné strany. Všetky ďalšie náklady spojené so zasadnutiami znáša hostiteľská strana.
   6.   Spoločný výbor zasadá striedavo v Kórei a v Spoločenstve, pričom časový harmonogram zasadnutí sa určí na základe vzájomnej dohody, podľa možnosti raz ročne.
   Článok 7
   Financovanie
   1.   Vykonávanie tejto dohody závisí od dostupnosti vhodných finančných zdrojov a podlieha platným právnym predpisov a iným normám oboch zmluvných strán.
   2.   Náklady na činnosti spolupráce v rámci tejto dohody sa hradia v súlade s rozhodnutím po vzájomnej dohode.
   3.   Ak konkrétne programy spolupráce jednej zmluvnej strany zabezpečujú finančnú podporu účastníkom druhej zmluvnej strany, všetky takéto granty, finančné alebo iné príspevky od jednej zmluvnej strany účastníkom druhej zmluvnej strany na podporu týchto činností sú oslobodené od daní a ciel v súlade s príslušnými právnymi predpismi a inými normami účinnými na územiach každej zmluvnej strany v čase, keď sa tieto granty, finančné alebo iné príspevky poskytujú.
   Článok 8
   Informácie a práva duševného vlastníctva
   1.   Obe zmluvné strany môžu bežným spôsobom a v súlade so svojimi všeobecnými postupmi sprostredkovať verejnosti vedecké a technické informácie, ktoré nie sú chráneným vlastníctvom a vyplývajú z priamych činností spolupráce.
   2.   S právami duševného vlastníctva a inými vlastníckymi právami vytvorenými alebo zavedenými počas realizácie činností spolupráce v rámci tejto dohody sa zaobchádza v súlade s ustanoveniami prílohy II k tejto dohode.
   Článok 9
   Územná pôsobnosť
   Táto dohoda sa na jednej strane uplatňuje na území, na ktorom sa uplatňuje Zmluva o založení Európskeho spoločenstva, a za podmienok ustanovených v nej, a na druhej strane na územie Kórey. To nebráni vykonávaniu činností v rámci spolupráce na otvorenom mori, v kozmickom priestore alebo na územiach tretích krajín v súlade s medzinárodným právom.
   Článok 10
   Urovnávanie sporov
   1.   Ustanovenia tejto dohody sa nedotýkajú práv a povinností vyplývajúcich z existujúcich a/alebo budúcich dohôd o spolupráci medzi zmluvnými stranami alebo medzi vládami ktoréhokoľvek členského štátu Spoločenstva a vládou Kórey.
   2.   Všetky otázky alebo spory súvisiace s výkladom alebo vykonávaním tejto dohody sa riešia rokovaním medzi zmluvnými stranami.
   Článok 11
   Prílohy
   Prílohy I (o predpokladoch a podmienkach účasti) a II (o právach duševného vlastníctva) sú neoddeliteľnými súčasťami tejto dohody.
   Článok 12
   Nadobudnutie platnosti a skončenie platnosti dohody
   1.   Táto dohoda nadobúda platnosť v deň, keď si zmluvné strany vzájomne vymenia diplomatické nóty, v ktorých sa navzájom informujú o ukončení svojich príslušných vnútorných postupov, ktoré sú potrebné na nadobudnutie platnosti dohody.
   2.   Táto dohoda zostáva v platnosti počas piatich rokov a po ich uplynutí zostáva v platnosti, pokiaľ žiadna zo zmluvných strán dohodu nevypovie.
   3.   Na konci prvého päťročného obdobia alebo kedykoľvek neskôr sa táto dohoda môže vypovedať prostredníctvom písomného oznámenia zaslaného druhej zmluvnej strane minimálne šesť mesiacov pred ukončením jej platnosti.
   4.   Obe zmluvné strany môžu každých päť rokov zhodnotiť účinky a činnosti tejto dohody. Obe zmluvné strany vynakladajú všetko úsilie na to, aby uľahčili hodnotenie, ktoré vykonáva druhá zmluvná strana, a zmluvná strana vykonávajúca hodnotenie informuje druhú zmluvnú stranu o výsledkoch hodnotenia.
   5.   Túto dohodu je možné meniť a dopĺňať na základe obojstranného súhlasu zmluvných strán prostredníctvom výmeny diplomatických nót. Zmeny a doplnenia nadobúdajú platnosť rovnakým spôsobom, ako sa uvádza v odseku 1, pokiaľ sa zmluvné strany nedohodnú inak.
   6.   Vypovedaním tejto dohody nie sú dotknuté činnosti spolupráce začaté v rámci tejto dohody a neukončené v čase jej ukončenia, ani osobitné práva a povinnosti, ktoré vznikli v súlade s prílohami k tejto dohode.

      NA DÔKAZ TOHO splnomocnení zástupcovia, riadne splnomocnení na tento účel Európskym spoločenstvom a Kórejskou republikou, podpísali túto dohodu.
      V Bruseli dvadsiateho druhého novembra dvetisícšesť v dvoch pôvodných vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a kórejskom jazyku, pričom každé znenie je rovnako autentické.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   PRÍLOHA I
   Podmienky a predpoklady účasti právnych subjektov so sídlom v Európskom spoločenstve a Kórei
   V prípade, že jedna zo zmluvných strán v rámci tejto dohody uzatvorí zmluvu o nepriamej činnosti spolupráce s právnym subjektom druhej zmluvnej strany, druhá zmluvná strana na požiadanie poskytne všetku potrebnú a možnú podporu, ktorú prvá zmluvná strana potrebuje alebo ktorá jej pomôže takúto zmluvu bez problémov implementovať.
   1.   PODMIENKY A PREDPOKLADY ÚČASTI PRÁVNYCH SUBJEKTOV SO SÍDLOM V KÓREI NA NEPRIAMYCH ČINNOSTIACH SPOLUPRÁCE V RÁMCOVOM PROGRAME SPOLOČENSTVA (ĎALEJ LEN „RÁMCOVÝ PROGRAM“)

               a)

               Právne subjekty so sídlom v Kórei sa môžu podieľať na nepriamych činnostiach spolupráce v rámcovom programe Európskeho spoločenstva pre výskum, technický rozvoj a demonštračné činnosti za predpokladu, že spĺňajú podmienky a obmedzenia stanovené v nariadení Európskeho parlamentu a Rady vzhľadom na pravidlá účasti podnikov, výskumných stredísk a univerzít a šírenie výsledkov výskumu na vykonávanie rámcového programu Európskeho spoločenstva.

               b)

               Bez toho, aby bolo dotknuté ustanovenie v písmene a), účasť právnych subjektov so sídlom v Kórei na nepriamych činnostiach spolupráce v rámcovom programe je v súlade s uvedenými pravidlami.

         2.   PODMIENKY A PREDPOKLADY ÚČASTI PRÁVNYCH SUBJEKTOV SO SÍDLOM V EURÓPSKOM SPOLOČENSTVE NA KÓREJSKÝCH PROGRAMOCH A PROJEKTOCH VÝSKUMU

               a)

               Právne subjekty so sídlom v Spoločenstve sa môžu podieľať na projektoch a programoch výskumu a vývoja, ktoré financuje kórejská vláda.

               b)

               Právne subjekty so sídlom v Spoločenstve sa podieľajú na kórejských projektoch a programoch výskumu a vývoja v súlade s príslušnými kórejskými právnymi predpismi a ustanoveniami a príslušnými pravidlami účasti na týchto projektoch alebo programoch.

         PRÍLOHA II
   Zásady priznávania práv duševného vlastníctva
   1.   VYMEDZENIE POJMU
   Na účely tejto dohody má pojem „duševné vlastníctvo“ význam vymedzený v článku 2 Dohovoru o zriadení Svetovej organizácie duševného vlastníctva, ktorý bol podpísaný v Štokholme 14. júla 1967.
   2.   PRÁVA DUŠEVNÉHO VLASTNÍCTVA ZMLUVNÝCH STRÁN V PRIAMYCH ČINNOSTIACH SPOLUPRÁCE

               a)

               Ak sa zmluvné strany nedohodnú inak, platia pre práva duševného vlastníctva, s výnimkou autorských práv a s nimi súvisiacich práv, ktoré zmluvné strany nadobudli v priebehu priamych činností spolupráce realizovaných podľa článku 3.1 tejto dohody, tieto pravidlá:

                           1.

                           Zmluvná strana, ktorá vytvorí predmet duševného vlastníctva, má výlučné vlastníctvo k nemu. V prípadoch, keď sa predmet duševného vlastníctva vytvorí spoločne a jednotlivé podiely práce zmluvných strán sa nedajú určiť, majú strany spoločné vlastníctvo duševného vlastníctva.

                           2.

                           Zmluvná strana vlastniaca predmet duševného vlastníctva poskytuje druhej zmluvnej strane prístup k vykonávaniu akýchkoľvek priamych činností spolupráce. Takéto prístupové práva sa udeľujú bez licenčného poplatku.

               b)

               Ak sa zmluvné strany nedohodnú inak, platia pre autorské práva a s nimi súvisiace práva tieto pravidlá:

                           1.

                           Keď jedna zo zmluvných strán uverejňuje v časopisoch, článkoch, správach, knihách alebo v inej forme vrátane videopások a softvéru vedecké a technické údaje, informácie alebo výsledky vyplývajúce z činností spolupráce v rámci tejto dohody a týkajúce sa týchto činností, vynakladá všetko úsilie, aby pre druhú zmluvnú stranu získala bezvýhradné, neodvolateľné a bezplatné licencie na preklad, kopírovanie, spracovanie a verejnú distribúciu takýchto prác vo všetkých krajinách, v ktorých existuje ochrana autorských práv.

                           2.

                           Vo všetkých verejne distribuovaných exemplároch prác chránených autorskými právami podľa ustanovení písmena b) bodu 1 sa uvádza meno (mená) autora (autorov) práce, ak autor výslovne uvedenie svojho mena neodmietol. Takisto sa v nich uvádza zreteľne viditeľné poďakovanie za spoločnú podporu zmluvných strán.

               c)

               Ak sa zmluvné strany nedohodnú inak, platia pre nezverejnené informácie zmluvných strán tieto pravidlá:

                           1.

                           Každá zmluvná strana poskytuje druhej zmluvnej strane informácie potrebné na realizáciu priamych činností spolupráce a zároveň určuje tie informácie, ktoré si želá nezverejniť.

                           2.

                           Zmluvná strana, ktorej sa informácie poskytnú, môže na vlastnú zodpovednosť na osobitné účely vykonávania tejto dohody poskytnúť nezverejnené informácie svojim agentúram alebo osobám zamestnaným cez tieto agentúry.

                           3.

                           Po predchádzajúcom písomnom súhlase zmluvnej strany, ktorá poskytla nezverejnené informácie, druhá zmluvná strana môže ďalej šíriť takéto nezverejnené informácie v rozsahu väčšom, ako je inak povolené v písmene c) bode 2. Zmluvné strany vzájomne spolupracujú na vypracovaní postupov pre požadovanie a získavanie predchádzajúceho písomného súhlasu pre takéto rozsiahlejšie šírenie a každá zmluvná strana poskytne takýto súhlas v rozsahu povolenom svojimi právnymi predpismi a inými normami.

                           4.

                           Informácie, ktoré vyplynú zo seminárov, stretnutí, v dôsledku priradenia pracovníkov a využívania zariadení v rámci tejto dohody, zostávajú dôverné, keď poskytovateľ informácie v súlade s písmenom c) bodom 1 požiada príjemcu informácie, aby chránil ich dôvernú alebo privilegovanú povahu.

                           5.

                           Ak si jedna zo zmluvných strán uvedomí, že nebude schopná dodržiavať alebo že možno odôvodnene očakávať, že sa stane neschopnou dodržiavať obmedzenia a podmienky šírenia informácií uvedené v článku 2 písm. c), bezodkladne o tom informuje druhú zmluvnú stranu. Zmluvné strany sa potom poradia, aby určili primerané riešenie.

         3.   PRÁVA DUŠEVNÉHO VLASTNÍCTVA PRÁVNYCH SUBJEKTOV ZMLUVNÝCH STRÁN PRI NEPRIAMYCH ČINNOSTIACH SPOLUPRÁCE

               a)

               Obe zmluvné strany zabezpečia, aby práva duševného vlastníctva právnych subjektov zmluvnej strany, ktorá sa zúčastňuje na programoch výskumu a vývoja druhej zmluvnej strany, a práva a povinnosti, ktoré z tejto účasti vyplývajú, boli v súlade s príslušnými právnymi predpismi, inými ustanoveniami a medzinárodnými dohovormi vrátane Dohody o obchodných aspektoch práva duševného vlastníctva, prílohy 1C k Dohode o založení Svetovej obchodnej organizácie z Marakešu, ako aj Parížskeho aktu z 24. júla 1971 Bernského dohovoru o ochrane literárnych a umeleckých diel a Štokholmského aktu zo 14. júla 1967 Parížskeho dohovoru na ochranu priemyselného vlastníctva.

               b)

               Obe zmluvné strany zabezpečia, aby právne subjekty jednej zmluvnej strany, ktoré sa zúčastňujú na programoch výskumu a vývoja druhej zmluvnej strany, mali v rámci ich platných právnych predpisov a iných noriem vzhľadom na duševné vlastníctvo, ktoré vlastnia právne subjekty druhej zmluvnej strany, v tej istej nepriamej činnosti spolupráce tie isté práva a povinnosti.


title: Rozhodnutie Komisie z 20. mája 1998 o zriadení Výborov pre medziodvetvový dialóg na podporu dialógu medzi sociálnymi partnermi na európskej úrovni (oznámené dokumentom číslo C(1998) 2334) (Text s významom pre EHP)

text:
Avis juridique important

|

31998D0500

Official Journal L 225 , 12/08/1998 P. 0027 - 0028

ROZHODNUTIE KOMISIEz 20. mája 1998o zriadení Výborov pre medziodvetvový dialóg na podporu dialógu medzi sociálnymi partnermi na európskej úrovni(oznámené dokumentom číslo C(1998) 2334)(Text s významom pre EHP)(98/500/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže podľa článku 118b zmluvy sa Komisia má snažiť o rozvoj dialógu medzi sociálnymi partnermi na európskej úrovni, ktorý by mohol, ak to obidve strany považujú za potrebné, viesť k vzťahom založeným na dohode;keďže podľa bodu 12 Charty základných sociálnych práv pracovníkov spoločenstva by zamestnávatelia alebo organizácie zamestnávateľov na jednej strane a organizácie pracovníkov na strane druhej mali mať právo na vyjednávanie a uzatváranie kolektívnych zmlúv za podmienok stanovených vnútroštátnymi právnymi predpismi a praxou. Dialóg medzi sociálnymi partnermi na európskej úrovni, ktorý sa musí rozvíjať, môže vyústiť, ak to strany považujú za potrebné, do zmluvnej úpravy vzťahov, najmä na medziprofesijnej a sektorovej úrovni;keďže Komisia ako reakciu na oznámenie z 18. septembra 1996 týkajúce sa rozvoja sociálneho dialógu na úrovni Spoločenstva1 dostala silnú podporu všetkých dotknutých strán pre jej návrh na posilnenie odvetvového sociálneho dialógu;keďže Európsky parlament vo svojej rezolúcii z 18. júla 19972 reagujúc na oznámenie Komisie pripisuje špecifický význam odvetvovému sociálnemu dialógu, pretože dosah regulácie a/alebo deregulácie na zamestnanosť v hospodárskych odvetviach sa môže najlepšie hodnotiť v rámci odvetvového dialógu;keďže Hospodársky a sociálny výbor vo svojom stanovisku z 29. januára 19973 reagujúc na oznámenie Komisie vyhlásil, že sociálny dialóg musí byť účelný, efektívny a cieľovo zameraný;keďže situácia v rôznych štátoch jasne demonštruje potrebu aktívnej účasti oboch strán v diskusii o zlepšení životných a pracovných podmienok v ich odvetví; keďže Výbor pre odvetvový dialóg pripojený ku Komisii je najvhodnejším prostriedkom zabezpečenia takejto účasti tým, že sa na úrovni spoločenstva vytvorí reprezentatívne fórum pre príslušné sociálno-hospodárske záujmy;keďže Komisia by sa mala usilovať zabezpečiť, aby členovia a činnosti Výborov pre medziodvetvový dialóg prospeli k podpore rovnosti medzi ženami a mužmi;keďže existujúce spoločné výbory by mali byť nahradené Výbormi pre medziodvetvový dialóg; keďže rozhodnutia zakladajúce tieto výbory by sa mali zrušiť,ROZHODLA TAKTO:Článok 1Týmto sa vytvárajú Výbory pre medziodvetvový dialóg (ďalej len "výbory") v tých odvetviach, v ktorých sociálni partneri spoločne požiadali o účasť na dialógu na európskej úrovni a v ktorých organizácie zastupujúce obe strany spĺňajú nasledovné kritériá:a) vzťahujú sa k špecifickým odvetviam alebo kategóriám a sú organizované na európskej úrovni;b) skladajú sa z organizácií, ktoré samotné sú neoddeliteľnou a uznanou časťou štruktúr sociálnych partnerov členských štátov a môžu rokovať o dohodách a ktoré zastupujú niekoľko členských štátov;c) majú primeranú štruktúru na zabezpečenie ich účinnej účasti na práci výborov.Článok 2Každý výbor by mal v odvetví, v ktorom je zriadený:a) byť vypočutý pri rozhodnutiach o rozvoji na úrovni spoločenstva, ktoré majú sociálny dosah;b) rozvíjať a podporovať sociálny dialóg na odvetvovej úrovni.Článok 3Počet zástupcov sociálnych partnerov zúčastňujúcich sa zasadaní každého výboru je celkovo maximálne 40, s rovnakým počtom zástupcov delegácií zamestnávateľov a zamestnancov.Článok 4Komisia vyzve zástupcov k účasti na zasadaniach výborov o návrhu organizácií sociálneho partnera jednotlivých odvetví, ktoré predložili žiadosť podľa článku 1.Článok 51. Každý výbor si spoločne s Komisiou stanoví svoj vlastný rokovací poriadok.2. Výboru predsedá zástupca delegácie zamestnávateľov alebo zamestnancov alebo, na základe spoločnej žiadosti, zástupca Komisie.3. Výbory sa schádzajú minimálne raz za rok. Maximálne 30 zástupcov sociálnych partnerov, ktorí sa zúčastnia zasadania výboru, dostane diéty a úhradu cestovných nákladov.4. Komisia v spolupráci so sociálnymi partnermi pravidelne preveruje fungovanie odvetvových výborov a sledovanie ich činnosti v rôznych odvetviach.Článok 6Ak Komisia informovala výbor, že sa diskutovaný predmet týka záležitosti dôverného charakteru, členovia výboru sú zaviazaní, bez dosahu na uplatňovanie ustanovení článku 214 zmluvy, neposkytovať žiadnu informáciu, o ktorej sa dozvedeli na zasadaní výboru alebo jeho sekretariátu.Článok 71. Výbory pre odvetvový dialóg nahradia existujúce spoločné výbory, konkrétne:a) Spoločný výbor pre námornú dopravu zriadený rozhodnutím Komisie 87/467/EHS4;b) Spoločný výbor pre civilné letectvo zriadený rozhodnutím Komisie 90/449/EHS5;c) Spoločný výbor pre vnútrozemskú plavbu zriadený rozhodnutím Komisie 80/991/EHS6;d) Spoločný výbor pre cestnú dopravu zriadený rozhodnutím Komisie 85/516/EHS7;e) Spoločný výbor pre železnice zriadený rozhodnutím Komisie 85/13/EHS8;f) Spoločný výbor pre telekomunikačné služby zriadený rozhodnutím Komisie 90/450/EHS9;g) Spoločný výbor pre sociálne problémy poľnohospodárskych pracovníkov zriadený rozhodnutím Komisie 74/442/EHS10;h) Spoločný výbor pre sociálne problémy v námornom rybolove zriadený rozhodnutím Komisie 74/441/EHS11;i) Spoločný výbor pre poštové služby zriadený rozhodnutím Komisie 94/595/EHS12.Výbory zriadené týmito rozhodnutiami však pokračujú vo svojej činnosti, až kým ich prácu neprevezmú odvetvové výbory zriadené týmto rozhodnutím, ale v každom prípade najneskôr do 31. decembra 1998.2. S výhradou ustanovení článku 1, Výbory pre odvetvový dialóg nahradia aj ostatné neformálne pracovné skupiny, pomocou ktorých Komisia podporovala sociálny dialóg v niektorých odvetviach, pre ktoré neplatilo rozhodnutie Komisie zriaďujúce spoločný výbor.3. Rozhodnutia uvedené v písmenách a) až i) odseku 1 sa rušia s účinnosťou od 1. januára 1999.V Bruseli 20. mája 1998Za KomisiuPádraig FLYNNčlen Komisie1 COM(96) 448 final.2 Ú. v. ES C 286, 22.9.1997, s. 338.3 Ú. v. ES C 89, 19.3.1997, s. 27.4 Ú. v. ES L 253, 4.9.1987, s. 20.5 Ú. v. ES L 230, 24.8.1990, s. 22.6 Ú. v. ES L 297, 6.11.1980, s. 28.7 Ú. v. ES L 317, 28.11.1985, s. 33.8 Ú. v. ES L 8, 10.1.1985, s. 26.9 Ú. v. ES L 230, 24.8.1990, s. 25.10 Ú. v. ES L 243, 5.9.1974, s. 22.11 Ú. v. ES L 243, 5.9.1974, s. 19.12 Ú. v. ES L 225, 31.8.1994, s. 31.


title: Rozhodnutie Rady (EÚ) 2016/1022 zo 17. júna 2016, ktorým sa zrušuje rozhodnutie 2010/401/EÚ o existencii nadmerného deficitu na Cypre

text:
               24.6.2016

               SK

               Úradný vestník Európskej únie

               L 166/14

         ROZHODNUTIE RADY (EÚ) 2016/1022
   zo 17. júna 2016,
   ktorým sa zrušuje rozhodnutie 2010/401/EÚ o existencii nadmerného deficitu na Cypre
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 12,
   so zreteľom na odporúčanie Európskej komisie,
   keďže:

               (1)

               Rada na základe odporúčania Komisie rozhodla 13. júla 2010 formou rozhodnutia Rady 2010/401/EÚ (1) v súlade s článkom 126 ods. 6 Zmluvy o fungovaní Európskej únie (ZFEÚ), že na Cypre existuje nadmerný deficit. Rada poukázala na to, že podľa údajov, ktoré oznámili cyperské orgány v apríli 2010, dosiahol v roku 2009 deficit verejných financií na Cypre 6,1 % HDP, čím prekročil referenčnú hodnotu 3 % HDP stanovenú v zmluve. Dlh verejnej správy mal podľa plánov v roku 2010 dosiahnuť 62 % HDP, čo je nad referenčnou hodnotou 60 % HDP stanovenou v zmluve.

               (2)

               V súlade s článkom 126 ods. 7 ZFEÚ a článkom 3 ods. 4 nariadenia Rady (ES) č. 1467/97 (2) Rada na základe odporúčania Komisie 13. júla 2010 vydala Cypru odporúčanie, aby odstránil nadmerný deficit verejných financií do konca roku 2012. Uvedené odporúčanie Rady bolo zverejnené.

               (3)

               Komisia 27. januára 2011 dospela k záveru, že na základe informácií, ktoré boli v tom čase k dispozícii, Cyprus prijal opatrenia predstavujúce primeraný pokrok smerom k náprave nadmerného deficitu v lehote, ktorú mu stanovila Rada. Komisia 11. januára 2012 opätovne potvrdila, že Cyprus prijal účinné opatrenia smerom k včasnej a udržateľnej náprave nadmerného deficitu.

               (4)

               Cyperské orgány požiadali Úniu, členské štáty, ktorých menou je euro, a Medzinárodný menový fond (MMF) o finančnú pomoc s cieľom podporiť návrat cyperského hospodárstva k udržateľnému rastu. Rada 25. apríla 2013 prijala rozhodnutie 2013/236/EÚ (3), určené Cypru o špecifických opatreniach na obnovenie finančnej stability a udržateľného rastu. Súčasne bola v rámci Európskeho mechanizmu pre stabilitu (EMS) Cypru poskytnutá finančná pomoc. V uvedenom kontexte cyperské orgány a Komisia, konajúca v mene EMS, 26. apríla 2013 podpísali memorandum o porozumení týkajúce sa osobitnej podmienenosti hospodárskej politiky.

               (5)

               Rada 16. mája 2013 v súlade s článkom 3 ods. 5 nariadenia (ES) č. 1467/97 dospela k záveru, že Cyprus prijal účinné opatrenia, no po prijatí odporúčania Rady z 13. júla 2010 sa vyskytli neočakávané nepriaznivé hospodárske udalosti so zásadnými nepriaznivými následkami pre verejné financie. Rada preto na základe odporúčania Komisie dospela k záveru, že boli splnené podmienky stanovené v článku 3 ods. 5 nariadenia (ES) č. 1467/97 a prijala nové odporúčanie určené Cypru podľa článku 126 ods. 7 ZFEÚ, aby do roku 2016 odstránil nadmerný deficit.

               (6)

               Komisia 6. septembra 2013 dospela k záveru, že Cyprus prijal účinné opatrenia smerom k náprave nadmerného deficitu do roku 2016, ako to 16. mája 2013 odporúčala Rada.

               (7)

               V súlade s článkom 10 ods. 2 písm. a) nariadenia Európskeho parlamentu a Rady (EÚ) č. 472/2013 (4) bol Cyprus oslobodený od požiadavky osobitného podávania správ v rámci postupu pri nadmernom deficite a namiesto toho podával správy v rámci svojho programu makroekonomických úprav.

               (8)

               V marci 2016 Cyprus ukončil svoj trojročný program makroekonomických úprav, ktorý obsahoval aj implementáciu ambiciózneho programu reforiem a ktorý prispel k zabezpečeniu finančnej stability, zlepšeniu verejných financií a obnoveniu udržateľného hospodárskeho rastu.

               (9)

               V súlade s článkom 4 Protokolu (č. 12) o postupe pri nadmernom deficite, ktorý tvorí prílohu k Zmluve o Európskej únii a ZFEÚ, Komisia poskytuje údaje na účely uplatňovania tohto postupu. Ako súčasť uplatňovania uvedeného protokolu majú členské štáty oznamovať údaje o deficite verejných financií a verejnom dlhu, ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 3 nariadenia Rady (ES) č. 479/2009 (5).

               (10)

               Rada má prijať rozhodnutie o zrušení rozhodnutia o existencii nadmerného deficitu na základe oznámených údajov. Rozhodnutie o existencii nadmerného deficitu sa má zrušiť len vtedy, ak Komisia vo svojich prognózach uvádza, že deficit v prognózovanom období neprekročí referenčnú hodnotu 3 % HDP stanovenú v zmluve (6).

               (11)

               Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 v nadväznosti na oznámenie Cypru z apríla 2016 a na základe programu stability na rok 2016 a prognózy Komisie z jari 2016 možno prijať tieto závery:

                           —

                           V roku 2015 deficit verejných financií predstavoval 1 % HDP, čím sa dostal pod referenčnú hodnotu 3 % HDP stanovenú v zmluve jeden rok pred termínom, ktorý stanovila Rada. Toto zlepšenie bolo výsledkom fiškálneho konsolidačného úsilia a postupným doznievaním jednorazového vplyvu opatrení stabilizácie finančného sektora na deficit z roku 2014.

                           —

                           V programe stability na rok 2016, ktorý cyperská vláda predložila 13. mája 2016, sa plánuje deficit verejných financií na rok 2016 vo výške 0,4 % HDP a na rok 2017 vo výške 0,5 % HDP. V prognóze Komisie z jari 2016 sa predpokladá, že za predpokladu nezmenenej politiky bude celkové saldo v roku 2016 na úrovni – 0,4 % HDP a v roku 2017 na úrovni 0 % HDP. Deficit by mal teda počas prognózovaného obdobia zostať pod referenčnou hodnotou 3 % HDP stanovenou v zmluve.

                           —

                           Komisia odhaduje, že štrukturálne saldo, čo je saldo verejných financií upravené o hospodársky cyklus a očistené od jednorazových a iných dočasných opatrení, sa v rokoch 2013 až 2015 zlepšilo o 6,6 % HDP.

                           —

                           Pomer verejného dlhu k HDP vzrástol z úrovne 102,5 % v roku 2013 na 108,9 % v roku 2015 v dôsledku verejnej podpory, ktorá bola poskytnutá finančnému sektoru, a poklesu nominálneho HDP. V prognóze Komisie z jari 2016 sa predpokladá, že hrubý dlh verejných financií zostane v roku 2016 stabilný a v roku 2017 klesne na 105,4 % HDP hlavne v dôsledku rastu nominálneho HDP.

               (12)

               Cyprus od roku 2016, ktorý je rokom nasledujúcim po náprave nadmerného deficitu, podlieha preventívnej časti Paktu stability a rastu a mal by zabezpečiť súlad so svojím strednodobým cieľom, a to vrátane dodržiavania referenčnej hodnoty pre výdavky a v súlade s článkom 2 ods. 1a nariadenia (ES) č. 1467/97 by mal dosiahnuť dostatočný pokrok, pokiaľ ide o dodržanie kritéria dlhu. V tejto súvislosti sa zdá, že Cyprus podľa očakávaní v roku 2016 splní svoj strednodobý cieľ, zatiaľ čo v roku 2017 sa predpokladá určitá odchýlka. Štrukturálne saldo Cypru sa má podľa očakávaní zhoršiť viac, než je dovolené na základe prechodného dlhového pravidla. V roku 2017 budú potrebné ďalšie opatrenia.

               (13)

               V súlade s článkom 126 ods. 12 ZFEÚ sa rozhodnutie Rady o existencii nadmerného deficitu má zrušiť, ak sa podľa názoru Rady v príslušnom členskom štáte nadmerný deficit napravil.

               (14)

               Podľa názoru Rady sa nadmerný deficit na Cypre napravil, a rozhodnutie 2010/401/EÚ by sa preto malo zrušiť,

         PRIJALA TOTO ROZHODNUTIE:
   Článok 1
   Z celkového hodnotenia vyplýva, že situácia nadmerného deficitu na Cypre sa napravila.
   Článok 2
   Rozhodnutie 2010/401/EÚ sa zrušuje.
   Článok 3
   Toto rozhodnutie je určené Cyperskej republike.

      V Luxemburgu 17. júna 2016

            Za Radu

            predseda

         J.R.V.A. DIJSSELBLOEM

      (1)  Rozhodnutie Rady 2010/401/EÚ z 13. júla 2010 o existencii nadmerného deficitu na Cypre (Ú. v. EÚ L 186, 20.7.2010, s. 30).

      (2)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (3)  Rozhodnutie Rady 2013/236/EÚ z 25. apríla 2013 o osobitných opatreniach na obnovenie finančnej stability a udržateľného rastu určené Cypru (Ú. v. EÚ L 141, 28.5.2013, s. 32).

      (4)  Nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (Ú. v. EÚ L 140, 27.5.2013, s. 1).

      (5)  Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (Ú. v. EÚ L 145, 10.6.2009, s. 1).

      (6)  V súlade so „Špecifikáciami implementácie Paktu stability a rastu a usmerneniami k forme a obsahu programov stability a konvergenčných programov“ z 3. septembra 2012. Pozri: http://ec.europa.eu/economy_finance/economic_governance/sgp/pdf/coc/code_of_conduct_en.pdf.


title: Rozhodnutie Rady 2010/694/SZBP zo 17. novembra 2010 o dočasnom prijatí niektorých Palestínčanov členskými štátmi Európskej únie

text:
               19.11.2010

               SK

               Úradný vestník Európskej únie

               L 303/13

         ROZHODNUTIE RADY 2010/694/SZBP
   zo 17. novembra 2010
   o dočasnom prijatí niektorých Palestínčanov členskými štátmi Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 27. októbra 2009 spoločnú pozíciu 2009/787/SZBP o dočasnom prijatí niektorých Palestínčanov členskými štátmi Európskej únie (1), ktorou sa im na obdobie ďalších 12 mesiacov predlžuje platnosť vnútroštátneho povolenia na vstup a pobyt na území členských štátov, ako sa uvádza v spoločnej pozícii 2002/400/SZBP z 21. mája 2002 o dočasnom prijatí niektorých Palestínčanov členskými štátmi Európskej únie (2).

               (2)

               Na základe vyhodnotenia uplatňovania spoločnej pozície 2002/400/SZBP Rada považuje za vhodné predĺžiť platnosť týchto povolení o ďalších 12 mesiacov,

         PRIJALA TOTO ROZHODNUTIE:
   Článok 1
   Členské štáty uvedené v článku 2 spoločnej pozície 2002/400/SZBP predĺžia platnosť vnútroštátnych povolení na vstup a pobyt udelených podľa článku 3 uvedenej spoločnej pozície o ďalších 12 mesiacov.
   Článok 2
   Rada vyhodnotí uplatňovanie spoločnej pozície 2002/400/SZBP do šiestich mesiacov od prijatia tohto rozhodnutia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 17. novembra 2010

            Za Radu

            predseda

         D. REYNDERS

      (1)  Ú. v. EÚ L 281, 28.10.2009, s. 6.

      (2)  Ú. v. ES L 138, 28.5.2002, s. 33.


title: 2011/567/EÚ: Rozhodnutie Európskeho parlamentu z  10. mája 2011 o účtovnej závierke Prekladateľského strediska pre orgány Európskej únie za rozpočtový rok 2009

text:
               27.9.2011

               SK

               Úradný vestník Európskej únie

               L 250/129

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Prekladateľského strediska pre orgány Európskej únie za rozpočtový rok 2009
   (2011/567/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2009 spolu s odpoveďami strediska (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre orgány Európskej únie (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0119/2011),

               1.

               schvaľuje účtovnú závierku Prekladateľského strediska pre orgány Európskej únie za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 119.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady z  21. októbra 2010 ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia

text:
               27.10.2010

               SK

               Úradný vestník Európskej únie

               C 290/5

         ROZHODNUTIE RADY
   z 21. októbra 2010
   ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia
   2010/C 290/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 75,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Nariadením (ES) č. 883/2004 sa zriadil Poradný výbor pre koordináciu systémov sociálneho zabezpečenia.

               (2)

               V nariadení (ES) č. 883/2004, ktorým sa zriaďuje Poradný výbor pre koordináciu systémov sociálneho zabezpečenia, sa neustanovuje funkčné obdobie členov a náhradníkov. Rada by preto v rozhodnutí, ktorým vymenúva členov a náhradníkov uvedeného výboru, mala určiť ich funkčné obdobie. Aby sa predišlo akémukoľvek zbytočnému administratívnemu zaťaženiu, malo by byť toto funkčné obdobie dostatočne dlhé, pričom by sa tiež malo zohľadniť, že poradný výbor tohto typu zvyčajne zasadá iba raz alebo dvakrát do roka. Príliš častej výmene všetkých členov výboru by bolo možné predísť funkčným obdobím v trvaní piatich rokov,

         PRIJALA TOTO ROZHODNUTIE:
   Článok 1
   Za členov a náhradníkov Poradného výboru pre koordináciu systémov sociálneho zabezpečenia sa na obdobie od 20. októbra 2010 do 19. októbra 2015 vymenúvajú:
   I.   ZÁSTUPCOVIA VLÁD

               Krajina

               Členovia

               Náhradníci

               Belgicko

               pán Keyina MPEYE

               pani Alix GEYSELS

               Bulharsko

               pani Dobrinka BONEVA

               pani EVA TOŠEVA

               Česká republika

               pán Jiří BAUER

               pani Gabriela PIKOROVÁ

               Dánsko

               pani Vibeke DALBRO

               pani Karin MØHL LARSEN

               Nemecko

               pán Helmut WEBER

               pán Matthias HAUSCHILD

               Estónsko

               pani Evelyn HALLIKA

               pani Inga PRONINA

               Írsko

               Grécko

               pani Anna RIZOU

               pani Ioanna BOUZALAKOU

               Španielsko

               pani Marta Lucía VIVES CABALLERO

               pani Ainhoa LÓPEZ DE GOICOECHEA URZAINQUI

               Francúzsko

               pani Christiane LABALME

               pán Jean-Claude FILLON

               Taliansko

               Cyprus

               pán Nicolas ARTEMIS

               pán Andreas KYRIAKIDES

               Lotyšsko

               pani Jana MUIŽNIECE

               pán Reinis JOKSTS

               Litva

               pani Mariana ŽIUKIENĖ

               pani Romalda BARANAUSKIENĖ

               Luxembursko

               pán Claude EWEN

               pán Romain EWERT

               Maďarsko

               Malta

               Holandsko

               Rakúsko

               pán Manfred PÖLTL

               pán Heinz WITTMANN

               Poľsko

               pani Grażyna SYPNIEWSKA

               pani Elżbieta TOMASZEWSKA

               Portugalsko

               pán José Nuno RANGEL CID PROENÇA

               pani Elisabete Maria SOUSA SILVEIRA

               Rumunsko

               pani Adriana STOINEA

               pani Raluca LUCHIAN

               Slovinsko

               pani Alenka ŽAGAR

               pani Zvezdana VEBER-HARTMAN

               Slovensko

               pán Jaroslav KOVÁČ

               pani Etela KISSOVÁ

               Fínsko

               pani Carin LINDQVIST-VIRTANEN

               pán Pasi MUSTONEN

               Švédsko

               pani Lena MALMBERG

               pani Gunnel VILÉN

               Spojené kráľovstvo

               pani Fiona KILPATRICK

               pani Ute CHATTERJEE

   II.   ZÁSTUPCOVIA ODBOROV

               Krajina

               Členovia

               Náhradníci

               Belgicko

               pán Koen MEESTERS

               pani Estelle CEULEMANS

               Bulharsko

               pani Assia GONEVA

               pani Velička MIKOVA

               Česká republika

               pani Jaroslava BAUEROVÁ

               pani Helena ČORNEJOVÁ

               Dánsko

               pán Michael JACOBSEN

               pán Christian SØLYST

               Nemecko

               pán Robert NAZAREK

               pán Max EPPELEIN

               Estónsko

               pani Kaja TOOMSALU

               pán Margo KIKAS

               Írsko

               Grécko

               Španielsko

               pán Carlos BRAVO FERNÁNDEZ

               pani Ana María CORRAL JUAN

               Francúzsko

               pán Pierre Yves CHANU

               pán Abdou ALI MOHAMED

               Taliansko

               Cyprus

               pán Nicos GREGORIOU

               pán Nicos EPISTITHIOU

               Lotyšsko

               pani Irīna HOMKO

               pani Nataļja MICKEVIČA

               Litva

               pán Vydas PUSKEPALIS

               pán Ričardas GARUOLIS

               Luxembursko

               pán Eduardo DIAS

               pán Vincent JACQUET

               Maďarsko

               Malta

               Holandsko

               Rakúsko

               pani Martina THOMASBERGER

               pani Dinah DJALINOUS-GLATZ

               Poľsko

               pani Elżbieta TAMBORSKA

               pani Katarzyna SOSNOWSKA

               Portugalsko

               pani Ana Cecília SENA SIMÕES

               pani Ana Paula BERNARDO

               Rumunsko

               Slovinsko

               pán Goran LUKIČ

               pán Aljoša ČEČ

               Slovensko

               pani Mária SVOREŇOVÁ

               pani Zdena DVORANOVÁ

               Fínsko

               pán Jarmo PÄTÄRI

               pani Heli PUURA

               Švédsko

               pani Ellen NYGREN

               pán Samuel ENGBLOM

               Spojené kráľovstvo

               pán Richard EXELL

               pán Sean BAMFORD

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Belgicko

               pani Monica DE JONGHE

               pani Hilde THYS

               Bulharsko

               pán Rumen RADEV

               pán Teodor DEČEV

               Česká republika

               pán Luděk MAZUCH

               pán Jiří SVOBODA

               Dánsko

               pán Flemming DREESEN

               pán Henning GADE

               Nemecko

               pani Angela SCHNEIDER-BODIEN

               pani Susanne LEXA

               Estónsko

               pani Victoria METS

               pani Katrin TRUVE

               Írsko

               Grécko

               Španielsko

               pani Pilar IGLESIAS VALCARCE

               pán Roberto SUÁREZ SANTOS

               Francúzsko

               Taliansko

               Cyprus

               pani Lena PANAYIOTOU

               pán Emilios MICHAEL

               Lotyšsko

               pani Anita LĪCE

               pani Dace ŠAITERE

               Litva

               pán Danukas ARLAUSKAS

               pani Dovilė BAŠKYTĖ

               Luxembursko

               Maďarsko

               Malta

               Holandsko

               Rakúsko

               pani Ruth TAUDES

               pani Ruth LIST

               Poľsko

               pani Małgorzata RUSEWICZ

               pán Zbigniew ŻUREK

               Portugalsko

               pani Cristina NAGY MORAIS

               pani Nuno BERNARDO

               Rumunsko

               Slovinsko

               pán Tomaž BERNIK

               pani Maja SKORUPAN

               Slovensko

               pán Jozef ORGONÁŠ

               pán Milan CHÚPEK

               Fínsko

               pán Johan ÅSTRÖM

               pán Mikko RÄSÄNEN

               Švédsko

               pani Sofia BERGSTRÖM

               pani Catharina BÄCK

               Spojené kráľovstvo

               pán Neil CARBERRY

               pán Ben DIGBY

         Článok 2
   Rada vymenuje členov a náhradníkov, ktorí ešte neboli navrhnutí, neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2010

            Za Radu

            predsedníčka

         J. MILQUET

      (1)  Ú. v. EÚ L 166, 30.4.2004, s. 1.


title: 2014/33/EÚ: Rozhodnutie Európskej centrálnej banky z  30. augusta 2013 o splatení základného imania Európskej centrálnej banky národnými centrálnymi bankami mimo eurozóny (ECB/2013/31)

text:
               21.1.2014

               SK

               Úradný vestník Európskej únie

               L 16/63

      ROZHODNUTIE EURÓPSKEJ CENTRÁLNEJ BANKY

   z 30. augusta 2013
   o splatení základného imania Európskej centrálnej banky národnými centrálnymi bankami mimo eurozóny
   (ECB/2013/31)
   (2014/33/EÚ)
   GENERÁLNA RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 47,
   keďže:

               (1)

               V článku 47 Štatútu Európskeho systému centrálnych bánk a Európskej centrálnej banky (ďalej len „štatút ESCB“) sa ustanovuje, že národné centrálne banky členských štátov, pre ktoré platí výnimka (ďalej len „národné centrálne banky mimo eurozóny“), nemusia splácať svoje upísané základné imanie, pokiaľ Generálna rada kvalifikovanou väčšinou predstavujúcou aspoň dve tretiny upísaného základného imania Európskej centrálnej banky (ECB) a najmenej polovicu podielnikov nerozhodne, že sa musí splatiť minimálne percento ako príspevok na prevádzkové náklady ECB.

               (2)

               V článku 1 rozhodnutia ECB/2013/20 z 21. júna 2013 o splatení základného imania Európskej centrálnej banky národnými centrálnymi bankami mimo eurozóny (1) sa ustanovuje, že každá národná centrálna banka (NCB) mimo eurozóny splatí 3,75 % svojho podielu na upísanom základnom imaní ECB s účinnosťou od 1. júla 2013.

               (3)

               Rozhodnutie ECB/2013/28 z 29. augusta 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (2) ustanovuje úpravu kľúča na upisovanie základného imania ECB (ďalej len „kľúč základného imania“) v súlade s článkom 29.3 štatútu ESCB a ustanovuje s účinnosťou od 1. januára 2014 nové vážené podiely pridelené každej národnej centrálnej banke v upravenom kľúči základného imania (ďalej len „vážené podiely v kľúči základného imania“).

               (4)

               Od 1. januára 2014 bude upísané základné imanie ECB 10 825 007 069,61 EUR.

               (5)

               Upravený kľúč základného imania si vyžaduje prijatie nového rozhodnutia ECB, ktorým sa s účinnosťou od 1. januára 2014 zruší rozhodnutie ECB/2013/20 a určí sa percento upísaného základného imania ECB, ktoré sú národné centrálne banky mimo eurozóny povinné splatiť s účinnosťou od 1. januára 2014,

         PRIJALA TOTO ROZHODNUTIE:
   Článok 1
   Výška a forma upísaného a splateného základného imania
   Každá NCB mimo eurozóny splatí 3,75 % svojho podielu na upísanom základnom imaní ECB s účinnosťou od 1. januára 2014. S prihliadnutím na nové vážené podiely v kľúči základného imania upravené v článku 2 rozhodnutia ECB/2013/28, každá NCB mimo eurozóny má upísaný a splatený podiel na základnom imaní v celkových výškach uvedených vedľa jej názvu v tejto tabuľke:

               (v EUR)

               NCB mimo eurozóny

               Upísané základné imanie k 1. januáru 2014

               Splatené základné imanie k 1. januáru 2014

               Българска народна банка
               (Bulharská národná banka)

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         Článok 2
   Úprava splateného základného imania
   1.   Vzhľadom na to, že všetky národné centrálne banky mimo eurozóny už splatili 3,75 % svojho podielu na upísanom základnom imaní ECB platného k 31. decembru 2013 podľa rozhodnutia ECB/2013/20, každá nich podľa potreby buď prevedie dodatočnú sumu na ECB, alebo jej ECB vráti sumu tak, aby sa dosiahli sumy uvedené v treťom stĺpci tabuľky v článku 1.
   2.   Všetky prevody podľa tohto článku sa uskutočňujú v súlade s rozhodnutím ECB/2013/29 z 29. augusta 2013 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (3).
   Článok 3
   Nadobudnutie účinnosti a zrušovacie ustanovenie
   1.   Toto rozhodnutie nadobúda účinnosť 1. januára 2014.
   2.   Rozhodnutie ECB/2013/20 sa zrušuje s účinnosťou od 1. januára 2014.
   3.   Odkazy na rozhodnutie ECB/2013/20 sa považujú za odkazy na toto rozhodnutie.

      Vo Frankfurte nad Mohanom 30. augusta 2013

            Prezident ECB

         Mario DRAGHI

      (1)  Ú. v. EÚ L 187, 6.7.2013, s. 25.

      (2)  Pozri stranu 53 tohto úradného vestníka.

      (3)  Pozri stranu 55 tohto úradného vestníka.